Colin Fraser. Colin Fraser () (1985-yil 28-yanvarda tugʻilgan) — kanadalik sobiq professional xokkeychi. Colin Fraser Milliy xokkey ligasida „Chicago Blackhawks“, „Edmonton Oilers“, "Los Angeles Kings' va „St. Louis Blues“ kabi xokkey jamoalarida oʻynagan. Oʻyin faoliyati. Colin Fraser Sicamous shahrida tugʻilgan, ammo Britaniya Kolumbiyasining Surrey shahrida oʻsgan. Colin Fraser toʻrt yil davomida „Red Deer Rebels“ xokkey klubi bilan Gʻarbiy xokkey ligasida (WHL) asosiy oʻyinchi sifatida faoliyat olib borgan. Shundan soʻng, Colin Fraser 2003-yilgi NHL kirish loyihasida „Philadelphia Flyers“ xokkey klubi safiga 69-oʻrindagi tanlov asosida qabul qilindi. Colin Fraser 2004-yil 19-fevralda James Vandermeer bilan birga „Chicago Blackhawks“ xokkey klubiga sotildi. 2004—2005-yillarda professionalga aylangan Colin Fraser Amerika xokkey ligasi (AHL) vakili „Norfolk Admirals“ xokkey klubi safida oʻzining ilk professional oʻyinini oʻtkazdi. Shundan keyin, Colin Fraser 2006—2007-yillarda „Blackhawks“ xokkey klubi bilan NHLdagi ilk oʻyinini oʻtkazdi. 2009—2010-yilgi mavsumda Colin Fraser „Chicago Blackhawks“ xokkey klubi safida Stanley kubogini qoʻlga kiritdi. 2010-yil 24-iyun kuni Colin Fraserning „Edmonton Oilers“ xokkey klubi safiga qoʻshilishi eʼlon qilindi. 2014-yil 5-sentyabrda „St. Louis Blues“ xokkey jamoasi Colin Fraser bilan bir yillik ikki tomonlama shartnoma imzolaganini eʼlon qildi. Colin Fraser klubninig oʻquv-mashgʻulot yigʻinida qatanashganidan soʻng, klubning AHL boʻlimi boʻlgan „Chicago Wolves“ xokkey klubi safiga tayinlandi. 2014-yilning 31-dekabrida Colin Fraser „St. Louis Blues“ xokkey klubi safiga chaqirib olindi. 2015-yil 16-iyun kuni Colin Fraser faoliyatini Yevropada davom ettirish uchun Germaniya klubi, Deutsche Eishockey Liganing „Thomas Sabo Ice Tigers“ xokkey klubi bilan bir yillik shartnoma imzoladi. 2015-yil 18-noyabrda Colin Fraser shaxsiy sabablarga koʻra professional xokkeyni darhol tark etishini eʼlon qildi. Xalqaro oʻyinlardagi faoliyati. Colin Fraser 2005-yilda Grand Forksda boʻlib oʻtgan oʻsmirlar oʻrtasidagi jahon chempionatida Kanada milliy xokkey terma jamoasi safida ishtirok etdi. Colin Fraser musobaqada oltita oʻyinda besh ochko toʻpladi va Kanadaga finalda Rossiya terma jamoasiga qarshi oʻyinda oltin medalni qoʻlga kiritishga yordam berdi.